**LISENSSISOPIMUS (TEKIJÄNOIKEUS)**

Tämä lisenssisopimus(“**Sopimus**”) on tehty [PVM] (”**Voimaantulopäivä**”) seuraavien osapuolten välillä:

**OSAPUOLET**

1) **Yritys (”Lisenssinantaja”)**

Y-tunnus -

Osoite

2) **Yritys (“Lisenssinsaaja”)**

Y-tunnus -

Osoite

1. – 2) yhdessä jäljempänä “**Osapuolet**” ja erikseen “**Osapuoli**”.
2. **SOPIMUKSEN TAUSTA JA TARKOITUS**

Lisenssinantaja on -. Lisenssinsaaja on -. Tämän Sopimuksen tarkoituksena on sopia niistä ehdoista, joilla Lisenssinsaaja saa hyödyntää toiminnassaan Lisenssinantajan tekijänoikeudella suojattuja teoksia.

1. **LISENSSIN KOHDE**

Tällä Sopimuksella Lisenssinantaja myöntää Lisenssinsaajalle [Kohde] [lisenssin laajuus. esim. rinnakkainen, ei-yksinomainen] käyttöoikeuden tämän Sopimuksen ehtojen mukaisesti (”**Käyttöoikeus**”).

1. **KÄYTTÖOIKEUS**

Lisenssinantaja myöntää Lisenssinsaajalle oikeuden käyttää, toisintaa, sisällyttää, levittää ja saattaa yleisön saataviin [Kohde] sekä niistä johdettuja teoksia, [ei-kaupallisessa/kaupallisessa] ja muussa tarkoituksessa, [Software as a Service -palveluissa, ohjelmistoissa, verkkosivustoilla, tulosteissa, fyysisissä ja digitaalisissa valokuvissa, grafiikoissa, digitaalisissa ja fyysisissä markkinointimateriaaleissa sekä missä tahansa muissa hyvän tavan mukaisissa fyysisissä tai digitaalisissa tuotteissa, tai muu]. [Kohde] käyttö- tai käyttäjämäärille ei aseteta rajoituksia.

Käyttöoikeus on maailmanlaajuinen.

1. **KORVAUS**

Käyttöoikeudesta maksetaan [kertakorvaus/kuukausimaksu], joka on EUR [summa] (alv 0%).

TAI

Käyttöoikeus luovutetaan veloituksetta.

TAI

Lisenssinsaaja maksaa Lisenssinantajalle - % rojaltin saamastaan [Tuotteiden – täytyy määritellä mikäli soveltuva käyttötarkoitukseen] arvonlisäverottomasta vuosittaisesta nettomyyntihinnasta (”**Rojalti**”). Nettomyyntihinta tarkoittaa Lisenssinsaajan miltä tahansa Lisenssinsaajan asiakkaalta, jälleenmyyjältä tai kolmannelta taholta Tuotteista saamaa maksun arvonlisäverotonta (tai vastaava vero) määrää.

Rojalti maksetaan Lisenssinantajan laskua vastaan 14 päivän maksuajalla. Laskuun lisätään laskutushetkellä voimassa oleva arvonlisävero.

1. **SOPIMUKSEN VOIMASSAOLO**

Sopimus tulee voimaan [allekirjoitus pvä] ja on voimassa toistaiseksi. Sopimus on irtisanottavissa kumman tahansa Osapuolen kirjallisella ilmoituksella kuuden (6) kuukauden irtisanomisaikaa noudattaen. Lisenssinsaajalla on oikeus käyttää [Kohde] koko irtisanomisajan. Irtisanomisilmoitus on toimitettava toiselle osapuolelle kirjallisesti tai sähköpostitse.

Mikäli Osapuoli olennaisesti rikkoo tai laiminlyö tämän Sopimuksen asettamia velvoitteita eikä rikkonut Osapuoli 14 päivän kuluessa siitä, kun toinen Osapuoli on tästä sopimusrikkomuksesta kirjallisesti huomauttanut, ole korjannut menettelyään, toisella Osapuolella on oikeus kirjallisesti purkaa tämä Sopimus päättymään välittömästi.

Mikäli Lisenssinsaaja asetetaan konkurssiin tai asetetaan selvitystilaan tai todetaan maksukyvyttömäksi, purkautuu tämä Sopimus ilman eri ilmoitusta ja Käyttöoikeus lakkaa.

1. **IMMATERIAALIOIKEUKSIEN LOUKKAUKSET**

Lisenssinantaja vakuuttaa ja vastaa siitä, että [Kohde] Sopimuksen mukainen käyttö ei loukkaa kolmannen osapuolen immateriaalioikeuksia.

Mikäli kolmas osapuoli esittää Lisenssinsaajaa kohtaan immateriaalioikeusloukkausväitteen koskien [Kohde] käyttöä Alueella, Lisenssinantaja lupaa ryhtyä kustannuksellaan tarvittaviin toimiin vapauttaakseen Lisenssinsaajan vastuusta. Edellä mainittu Lisenssinantajan velvollisuus edellyttää, että Lisenssinsaaja viipymättä ilmoittaa kirjallisesti Lisenssinantajalle esitetystä väitteestä ja antaa Lisenssinantajan yksin käyttää vastaajan puhevaltaa sekä antaa Lisenssinantajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.

TAI

Lisenssinantaja on velvollinen puolustamaan kustannuksellaan Lisenssinsaajaa, jos Lisenssinsaajaa vastaan esitetään väite siitä, että [Kohde] käyttö loukkaa kolmannen osapuolen immateriaalioikeuksia Alueella. Edellä mainittu Lisenssinantajan puolustusvelvollisuus edellyttää, että Lisenssinsaaja viipymättä ilmoittaa kirjallisesti Lisenssinantajalle esitetystä väitteestä ja antaa Lisenssinantajan yksin käyttää vastaajan puhevaltaa sekä antaa Lisenssinantajan pyynnöstä ja kustannuksella kaikki saatavissa olevat tarpeelliset tiedot ja avun sekä tarpeelliset valtuutukset.

1. **VASTUUNRAJOITUS**

Käyttöoikeus tarjotaan sellaisena kuin se on. Kumpikaan Osapuoli ei vastaa toiselle Osapuolelle syntyvistä mahdollisista välillisistä tai epäsuorista vahingoista. Osapuolten vastuu toisiaan kohtaan on kaikissa tapauksissa rajoitettu viiteen tuhanteen (5000) euroon.

Tätä rajoitusta ei kuitenkaan sovelleta tahallisuudesta tai törkeästä huolimattomuudesta aiheutuneisiin vahinkoihin.

1. **SOVELLETTAVA LAKI JA RIIDANRATKAISU**

Tähän Sopimukseen sovelletaan Suomen lakia, lukuun ottamatta Suomen lain lainvalintaa koskevia säännöksiä.

Tätä Sopimusta koskevat erimielisyydet pyritään ensisijaisesti ratkaisemaan neuvottelemalla. Mikäli näissä neuvotteluissa ei saavuteta ratkaisua 60 päivän sisällä, tästä Sopimuksesta aiheutuvat riidat ratkaistaan Helsingin käräjäoikeudessa ensimmäisenä asteena.

1. **SOPIMUKSEN SIIRTO**

Lisenssinantajalla on oikeus siirtää tämä Sopimus ja Sopimuksen mukaiset oikeutensa ja velvoitteensa konserniyhtiölleen tai Lisenssinantajan tätä Sopimusta koskevan liiketoiminnan siirron/kaupan siirronsaajalle/ostajalle ilman Lisenssinsaajan suostumusta.

Lisenssinsaajalla ei ole oikeutta siirtää tätä Sopimusta tai tämän Sopimuksen mukaisia oikeuksia kolmannelle ilman Lisenssinantajan etukäteistä kirjallista hyväksyntää.

1. **MUUT EHDOT**

Muutokset tähän Sopimukseen ovat päteviä vain kirjallisina ja Osapuolten edustajien allekirjoituksillaan yhteisesti hyväksyminä.

Jos tähän Sopimukseen sisältyvän lausekkeen katsotaan olevan täytäntöönpanokelvoton, ei se vaikuta tämän Sopimuksen muiden lausekkeiden pätevyyteen.

1. **SOPIMUSKAPPALEET JA ALLEKIRJOITUKSET**

Tätä Sopimusta on tehty kaksi (2) samasanaista kappaletta, yksi kummallekin Osapuolelle. Sähköpostitse lähetetty allekirjoitettu kopio tästä Sopimuksesta on yhtä pätevä kuin manuaalisesti toimitettu fyysinen kopio.

1. **AIKA, PAIKKA JA ALLEKIRJOITUKSET**

[Paikka] xx.xx.20xx [Paikka] xx.xx.20xx

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

[Nimi] [Nimi]

[Yritys] [Yritys]